
MUUDATUSETTEPANEKUD
Kodanikuvabaduste, justiits- ja siseasjade komisjon esitab väliskomisjonile ja rahvusvahelise kaubanduse komisjonile kui vastutavatele komisjonidele järgmised muudatusettepanekud:
<RepeatBlock-Amend><Amend>Muudatusettepanek		<NumAm>1</NumAm>
<DocAmend>Resolutsiooni ettepanek</DocAmend>
<Article>Punkt 36</Article>
	

	Resolutsiooni ettepanek
	Muudatusettepanek

	36.	[nõuandvad komisjonid];
	36.	väljendab heameelt Ühendkuningriigi valitsuse otsuse üle lähtestada oma suhted ELiga ja väljendab rahulolu asjaolu üle, et kodanike turvalisus on selles uues lähenemisviisis endiselt keskse tähtsusega; kordab, kui oluline on jätkata kehtivate Ühendkuningriigi ja ELi vaheliste kokkulepete, sealhulgas suure reede kokkuleppe ja Windsori raamistiku täielikku rakendamist; tunneb heameelt stiimuli üle, mis tuleneb Ühendkuningriigi ja komisjoni poolt 19. mail 2025 esimesel ELi ja Ühendkuningriigi tippkohtumisel vastu võetud ühisavaldusest ja ühisest seisukohast ELi ja Ühendkuningriigi koostöö uuendatud tegevuskava kohta seoses tõhustatud õiguskaitse- ja õigusalase koostööga kriminaalasjades, tugevdatud koostööga uimastitega seotud riskide ja ohtude valdkonnas ning süvendatud koostööga ebaseaduslikust rändest tulenevate probleemide lahendamisel;


</Amend>
<Amend>Muudatusettepanek		<NumAm>2</NumAm>
<DocAmend>Resolutsiooni ettepanek</DocAmend>
<Article>Punkt 36 a (uus)</Article>
	

	Resolutsiooni ettepanek
	Muudatusettepanek

	
	36a.	väljendab heameelt vastastikuse kohustuse üle järgida rahvusvahelist õigust ja Euroopa inimõiguste ja põhivabaduste kaitse konventsiooni, mida väljendati Ühendkuningriigi peaministri ja komisjoni presidendi 2. oktoobri 2024. aasta ühisavalduses strateegilise koostöö tõhustamise kohta ja ELi ning Ühendkuningriigi 19. mai 2025. aasta tippkohtumise ühisavalduses; tuletab meelde, et kaubandus- ja koostöölepingu artikli 524 lõikes 1 sätestatud kolmanda osa kohaldamise üldtingimused põhinevad pikaajalisel austusel demokraatia, õigusriigi ning üksikisikute põhiõiguste ja -vabaduste kaitse vastu, sealhulgas inimõiguste ülddeklaratsioonis ja Euroopa inimõiguste konventsioonis sätestatud õiguste ja vabaduste vastu, ning Euroopa inimõiguste konventsiooni kohaste õiguste ja vabaduste riigisisese teostamise tähtsaks pidamisel; kordab, et kaubandus- ja koostöölepingu kohaldamiseks ja rakendamiseks peavad need tingimused olema täielikult tagatud;


</Amend>

<Amend>Muudatusettepanek		<NumAm>3</NumAm>
<DocAmend>Resolutsiooni ettepanek</DocAmend>
<Article>Punkt 36 b (uus)</Article>
	

	Resolutsiooni ettepanek
	Muudatusettepanek

	
	36b.	väljendab heameelt ühisavalduses ja ühises seisukohas võetud kohustuste üle teha tihedamat koostööd võitluses inimkaubanduse ja inimeste ebaseadusliku üle piiri toimetamise, ebaseadusliku uimastikaubanduse, raske ja piiriülese organiseeritud kuritegevuse ning terrorismi ja vägivaldse ekstremismi vastu, sealhulgas selle veebimõõtmes, rakendades kiiremini, tõhusamalt ja põhjalikumalt kaubandus- ja koostöölepingu kolmandat osa ning kasutades täielikult ära selle potentsiaali ja tuginedes sellele;


</Amend>

<Amend>Muudatusettepanek		<NumAm>4</NumAm>
<DocAmend>Resolutsiooni ettepanek</DocAmend>
<Article>Punkt 36 c (uus)</Article>
	

	Resolutsiooni ettepanek
	Muudatusettepanek

	
	36c.	väljendab heameelt komisjoni 2024. aasta rakendamisaruande järelduse üle, et kaubandus- ja koostöölepingu rakendamine õiguskaitse- ja õigusalase koostöö valdkonnas toimis viimase aasta jooksul sujuvalt;


</Amend>
<Amend>Muudatusettepanek		<NumAm>5</NumAm>
<DocAmend>Resolutsiooni ettepanek</DocAmend>
<Article>Punkt 36 d (uus)</Article>
	

	Resolutsiooni ettepanek
	Muudatusettepanek

	
	36d.	väljendab eelkõige heameelt asjaolu üle, et 2024. aasta lõpuks olid kõik liikmesriigid ja Ühendkuningriik andnud kooskõlas kaubandus- ja koostöölepingu artikliga 530 üksteisele automatiseeritud otsingute tegemiseks juurdepääsu riiklikele DNA andmebaasidele; väljendab heameelt asjaolu üle, et 2024. aasta lõpuks oli Ühendkuningriik loonud sõrmejälgi käsitlevate andmete vahetamiseks 22 ühendust ja oli valmis ülejäänud viis lõpule viima; tunnustab ühises seisukohas sätestatud eesmärki suurendada kolmandate riikide kodanike sõrmejälgede, DNA- ja karistusregistri andmete vastastikust vahetamist osaliste vahel ning uurida võimalust laiendada teabevahetust näokujutistele kuritegude ennetamiseks, avastamiseks ja uurimiseks, rõhutades samas, et senine ja laiendatud teabevahetus sõltub andmekaitse kõrge taseme hoidmisest ja selle tagamisest, et Ühendkuningriigi arenev õigusraamistik on jätkuvalt kooskõlas ELi andmekaitsenõuetega;


</Amend>
<Amend>Muudatusettepanek		<NumAm>6</NumAm>
<DocAmend>Resolutsiooni ettepanek</DocAmend>
<Article>Punkt 36 e (uus)</Article>
	

	Resolutsiooni ettepanek
	Muudatusettepanek

	
	36e.	tuletab meelde vajadust tugeva õigus- ning õiguskaitsealase koostöö järele ja sellest saadavat vastastikust kasu, et lahendada ühiseid probleeme sellistes valdkondades nagu terrorismivastased operatsioonid, rahapesu ning inimeste ebaseaduslik üle piiri toimetamine ja inimkaubandus; väljendab heameelt Ühendkuningriigi tiheda koostöö üle ELi põhiliste asutustega, nagu Europol, Eurojust ja Frontex;


</Amend>
<Amend>Muudatusettepanek		<NumAm>7</NumAm>
<DocAmend>Resolutsiooni ettepanek</DocAmend>
<Article>Punkt 36 f (uus)</Article>
	

	Resolutsiooni ettepanek
	Muudatusettepanek

	
	36f.	väljendab heameelt asjaolu üle, et Ühendkuningriigi valitsus on suurendanud Ühendkuningriigi riikliku kriminaaluurimisameti kohalolekut Europolis ning et ta töötab üleüldiselt Europoliga tihedamate suhete loomise nimel, sealhulgas seoses suutlikkusega jagada andmeid reaalajas;


</Amend>
<Amend>Muudatusettepanek		<NumAm>8</NumAm>
<DocAmend>Resolutsiooni ettepanek</DocAmend>
<Article>Punkt 36 g (uus)</Article>
	

	Resolutsiooni ettepanek
	Muudatusettepanek

	
	36g.	võtab teadmiseks Eurojusti 2023. ja 2024. aasta aruanded ja väljendab rahulolu Ühendkuningriigi osalemise üle ameti töös, kuna ELi mittekuuluvatest riikidest kutsuti Ühendkuningriiki kõige sagedamini osalema uutes juhtumites, mille riiklikud bürood ametis mõlemal aastal algatasid;


</Amend>
<Amend>Muudatusettepanek		<NumAm>9</NumAm>
<DocAmend>Resolutsiooni ettepanek</DocAmend>
<Article>Punkt 36 h (uus)</Article>
	

	Resolutsiooni ettepanek
	Muudatusettepanek

	
	36h.	väljendab heameelt selle üle, et 2024. aastal sõlmiti Frontexi ja Ühendkuningriigi siseministeeriumi vahel koostööleping, mis põhineb ühisel kohustusel suurendada ohutust ja julgeolekut, järgides samal ajal põhiõigustega seotud kohustusi; usub, et selle korraga edendatakse koostööd piirihalduse ja julgeoleku valdkonnas, sealhulgas töötajate lähetamisega nõustamis- ja koordineerimisülesannete täitmiseks;


</Amend>
<Amend>Muudatusettepanek		<NumAm>10</NumAm>
<DocAmend>Resolutsiooni ettepanek</DocAmend>
<Article>Punkt 36 i (uus)</Article>
	

	Resolutsiooni ettepanek
	Muudatusettepanek

	
	36i.	julgustab tegema tihedamat koostööd Euroopa rändevõrgustiku ja asutuste, sealhulgas Euroopa Liidu Varjupaigaameti ja Frontexi ning vastavate Ühendkuningriigi ametiasutuste vahel kooskõlas ühises seisukohas osaliste poolt võetud kohustusega; ergutab sõlmima koostöölepingut vastastikuseks teabevahetuseks Euroopa Liidu Uimastimeti ja asjaomaste Ühendkuningriigi ametiasutuste vahel uimastiriskide ja -ohtude kohta, et hõlbustada ameti ülesannete täitmist;


</Amend>
<Amend>Muudatusettepanek		<NumAm>11</NumAm>
<DocAmend>Resolutsiooni ettepanek</DocAmend>
<Article>Punkt 36 j (uus)</Article>
	

	Resolutsiooni ettepanek
	Muudatusettepanek

	
	36j.	võtab teadmiseks Ühendkuningriigi ja ELi ühised probleemid seoses ebaseadusliku rändega; väljendab tugevat toetust poolte osalemisele tihedamas koostöös mitmepoolsetel foorumitel ja protsessides, et võidelda rändajate ebaseadusliku üle piiri toimetamise ja inimkaubanduse vastu, operatiivteabe jagamisele kolmandatesse riikidesse tagasisaatmise kohta ning hoiatusmehhanismide analüüsimisele kooskõlas riikliku, ELi ja rahvusvahelise õigusega, pidades samal ajal kinni kohustusest tagada rahvusvaheline kaitse neile, kes seda vajavad;


</Amend>
<Amend>Muudatusettepanek		<NumAm>12</NumAm>
<DocAmend>Resolutsiooni ettepanek</DocAmend>
<Article>Punkt 36 k (uus)</Article>
	

	Resolutsiooni ettepanek
	Muudatusettepanek

	
	36k.	märgib, et uus piirijulgeoleku, varjupaiga- ja sisserände eelnõu, mis võeti Ühendkuningriigi parlamendis vastu 30. jaanuaril 2025, annab võimaluse sõlmida G7 riikidega ja peamiste Euroopa partneritega lepinguid inimeste ebaseadusliku üle piiri toimetamise vastu võitlemiseks; väljendab heameelt Ühendkuningriigi soovi üle teha tihedamat koostööd üksikute liikmesriikidega, sealhulgas Prantsusmaa ja Calais’ rühmaga, inimeste ebaseadusliku üle piiri toimetamise ja inimkaubanduse ning üldisemalt piirijulgeoleku, sealhulgas piirivalve valdkonnas;


</Amend>
<Amend>Muudatusettepanek		<NumAm>13</NumAm>
<DocAmend>Resolutsiooni ettepanek</DocAmend>
<Article>Punkt 36 l (uus)</Article>
	

	Resolutsiooni ettepanek
	Muudatusettepanek

	
	36l.	tuletab meelde, et liikmesriikide ja Ühendkuningriigi vaheline väljaandmissüsteem, mis on sätestatud kaubandus- ja koostöölepingu kolmanda osa VII jaotises, erineb Euroopa vahistamismäärust käsitlevas nõukogu raamotsuses1a sätestatust; tuletab meelde, et oma hiljutises otsuses1b leidis Euroopa Liidu Kohus, et vahistamismäärust täitev õigusasutus peab sõltumatult hindama seda, kas esineb Euroopa Liidu põhiõiguste harta rikkumise oht, mis asjaomase isiku Ühendkuningriigile loovutamise korral tekiks;

	
	__________________

	
	1a Nõukogu 13. juuni 2022. aasta raamotsus 2002/584/JSK Euroopa vahistamismääruse ja liikmesriikidevahelise üleandmiskorra kohta (EÜT L 190, 18.7.2002, lk 1, ELI: http://data.europa.eu/eli/dec_framw/2002/584/oj).

	
	1b Euroopa Kohtu 29. juuli 2024. aasta kohtuotsus Alchaster, C-202/24, ECLI:EU:C:2024:649.


</Amend>
<Amend>Muudatusettepanek		<NumAm>14</NumAm>
<DocAmend>Resolutsiooni ettepanek</DocAmend>
<Article>Punkt 36 m (uus)</Article>
	

	Resolutsiooni ettepanek
	Muudatusettepanek

	
	36m.	tuletab meelde, et kaubandus- ja koostöölepingu kolmas osa võimaldab ELi ja Ühendkuningriigi vahelisi laiendatud andmevooge, näiteks DNA-andmete, broneeringuinfo ja karistusregistri andmete vahetust; rõhutab seetõttu, kui oluline on, et Ühendkuningriik tagaks ELi pakutava tasemega sisuliselt samaväärse kaitsetaseme, et hoida Ühendkuningriigiga andmete jagamisel ära ELi standardite ja seetõttu ELi kodanike põhiõiguste ohtu seadmine;


</Amend>
<Amend>Muudatusettepanek		<NumAm>15</NumAm>
<DocAmend>Resolutsiooni ettepanek</DocAmend>
<Article>Punkt 36 n (uus)</Article>
	

	Resolutsiooni ettepanek
	Muudatusettepanek

	
	36n.	võtab teadmiseks Ühendkuningriigi andmete (kasutamise ja neile juurdepääsu) seaduse eelnõu, millega tehakse Ühendkuningriigi kehtivas isikuandmete kaitse üldmääruses rida olulisi muudatusi; rõhutab, kui oluline on tagada, et see reform ei tooks kaasa selliste üksikisikute kaitse nõrgenemist, kelle isikuandmeid töödeldakse Ühendkuningriigis, eelkõige juhul, kui andmed pärinevad EList; märgib, et komisjon on teinud ettepaneku pikendada Ühendkuningriigiga kaht 2021. aasta kaitse piisavuse otsust kuue kuu võrra; märgib, et pikendamine tagaks andmete vaba liikumise Ühendkuningriigiga kuni 27. detsembrini 2025, mis annaks Ühendkuningriigile aega riigi parlamendis 23. oktoobril 2024 algatatud andmete (kasutamise ja neile juurdepääsu) seaduse eelnõu seadusandliku menetluse lõpuleviimiseks ning komisjonile vastuvõetud õigusaktide hindamiseks ja nende piisavuse üle otsustamiseks;


</Amend>
<Amend>Muudatusettepanek		<NumAm>16</NumAm>
<DocAmend>Resolutsiooni ettepanek</DocAmend>
<Article>Punkt 36 o (uus)</Article>
	

	Resolutsiooni ettepanek
	Muudatusettepanek

	
	36o.	rõhutab sellega seoses, et ELi ja Ühendkuningriigi kaitse piisavuse otsuste kehtivuse jätkamine on oluline, et kaitsta piiriüleseid andmevooge ning tagada kaubandus- ja koostöölepingu raames ELi kodanike põhiõiguste jätkuv austamine; märgib, et nende otsuste kehtivuse pikendamine sõltub suuresti Ühendkuningriigi uue õigusraamistiku lõplikust sisust ja rakendamisest;


</Amend>
<Amend>Muudatusettepanek		<NumAm>17</NumAm>
<DocAmend>Resolutsiooni ettepanek</DocAmend>
<Article>Punkt 36 p (uus)</Article>
	

	Resolutsiooni ettepanek
	Muudatusettepanek

	
	36p.	võtab teadmiseks Euroopa Andmekaitsenõukogu arvamuse 06/2025, milles toetatakse Ühendkuningriigi kohta tehtud kaitse piisavuse otsuste tehnilist ja ajaliselt piiratud pikendamist 27. detsembrini 2025 üksnes selleks, et anda komisjonile aega hinnata reformi mõju, kui see on vastu võetud; tuletab meelde, et komisjon peab jälgima kõiki asjakohaseid arengusuundumusi Ühendkuningriigis sel perioodil ning tagama, et iga tulevane kaitse piisavuse otsus põhineb Ühendkuningriigi andmekaitseraamistiku põhjalikul ja ajakohasel hindamisel;


</Amend>
<Amend>Muudatusettepanek		<NumAm>18</NumAm>
<DocAmend>Resolutsiooni ettepanek</DocAmend>
<Article>Punkt 36 q (uus)</Article>
	

	Resolutsiooni ettepanek
	Muudatusettepanek

	
	36q.	rõhutab tehisintellekti juhtimist käsitleva ELi ja Ühendkuningriigi jätkuva dialoogi väärtust, et edendada ühiseid põhimõtteid ja hoida ära regulatiivne killustatus; kutsub komisjoni ja Ühendkuningriigi valitsust üles uurima võimalusi struktureeritud koostööks tehisintellekti alal ja osalemiseks standardite kehtestamises ning analüüsima vastavushindamise vastastikuse tunnustamise korda;


</Amend>
<Amend>Muudatusettepanek		<NumAm>19</NumAm>
<DocAmend>Resolutsiooni ettepanek</DocAmend>
<Article>Punkt 36 r (uus)</Article>
	

	Resolutsiooni ettepanek
	Muudatusettepanek

	
	36r.	peab kahetsusväärseks, et ELi ja Ühendkuningriigi suhete uuendatud tegevuskava käsitlevas ühises seisukohas puuduvad sihtotstarbelised kohustused tehisintellektialase koostöö osas, hoolimata sellest, kui strateegiliselt oluline on edendada riikidevahelist kooskõlastamist usaldusväärse tehisintellekti arendamise valdkonnas, ning tuletab meelde, et määruse (EL) 2024/1689 (tehisintellekti käsitlev määrus)1a artikkel 39 võimaldab tunnustada kolmandates riikides asutatud vastavushindamisasutusi eritingimustel ning ELi ja asjaomase kolmanda riigi vahelise lepingu alusel;
______________
1a Euroopa Parlamendi ja nõukogu 13. juuni 2024. aasta määrus (EL) 2024/1689, millega nähakse ette tehisintellekti käsitlevad ühtlustatud õigusnormid ning muudetakse määruseid (EÜ) nr 300/2008, (EL) nr 167/2013, (EL) nr 168/2013, (EL) 2018/858, (EL) 2018/1139 ja (EL) 2019/2144 ning direktiive 2014/90/EL, (EL) 2016/797 ja (EL) 2020/1828 (tehisintellekti käsitlev määrus) (ELT L 2024/1689, 12.7.2024, ELI: http://data.europa.eu/eli/reg/2024/1689/oj).


</Amend>
<Amend>Muudatusettepanek		<NumAm>20</NumAm>
<DocAmend>Resolutsiooni ettepanek</DocAmend>
<Article>Punkt 36 s (uus)</Article>
	

	Resolutsiooni ettepanek
	Muudatusettepanek

	
	36s.	märgib, et tehisintellekti käsitleva õigusakti artiklitega 103–107 ja 109 muudetakse kehtivaid ELi tootealaseid õigusakte, mida kohaldatakse Põhja-Iirimaal Windsori raamistiku 2. lisa alusel; võtab teadmiseks komisjoni 24. märtsi 2025. aasta ettepaneku lisada tehisintellekti käsitleva õigusakti teatavad sätted Windsori raamistiku 2. lisasse, et tagada Põhja-Iirimaal kaupade ja nendega seotud teenuste reguleerimise järjepidevus; tunnistab, et õigusnormide ulatuslikum ühtlustamine sellistes valdkondades nagu tooteohutus ja turujärelevalve võib aidata toetada õigusselgust ja turu järjepidevust; julgustab jätkama ühiskomitee raames ELi ja Ühendkuningriigi dialoogi, et määrata kindlaks vastastikku vastuvõetavad lähenemisviisid, millega toetatakse tarbijakaitse kõrgeid standardeid ja regulatiivset sidusust;


</Amend>
<Amend>Muudatusettepanek		<NumAm>21</NumAm>
<DocAmend>Resolutsiooni ettepanek</DocAmend>
<Article>Punkt 36 t (uus)</Article>
	

	Resolutsiooni ettepanek
	Muudatusettepanek

	
	36t.	tuletab meelde vajadust täielikult järgida suure reede kokkulepet kõigis selle osades, nagu on sätestatud väljaastumislepingus; tuletab meelde Windsori raamistiku artikli 2 kohast Ühendkuningriigi siduvat kohustust tagada, et suure reede kokkuleppes sätestatud õigused, kaitsemeetmed ja võrdsed võimalused ei väheneks; rõhutab, et nende õiguste mõjus kaitse on oluline ka usalduse hoidmiseks ELi ja Ühendkuningriigi kaubandus- ja koostöölepingu raames, eelkõige sellistes valdkondades nagu õiguskaitse, töötajate õigused ja õiguskaitse kättesaadavus; kutsub komisjoni üles jätkama selle kohustuse täitmise jälgimist ja suhtlema asjaomaste Ühendkuningriigi ametiasutustega juhul, kui tekib oht, et õiguste järgimisest taganetakse; tuletab meelde, et kuue ELi ja Ühendkuningriigi väljaastumislepingu 1. lisas loetletud võrdõiguslikkuse direktiivi muudatused peavad kajastuma Põhja-Iirimaa õiguses tagamaks, et ühtegi õigust ei vähendata; nõuab lisapingutusi Põhja-Iirimaal elavate sünnijärgsete ELi kodanike demokraatliku esindatuse suurendamiseks;


</Amend>
<Amend>Muudatusettepanek		<NumAm>22</NumAm>
<DocAmend>Resolutsiooni ettepanek</DocAmend>
<Article>Punkt 36 u (uus)</Article>
	

	Resolutsiooni ettepanek
	Muudatusettepanek

	
	36u.	kutsub Ühendkuningriiki ja liikmesriike üles tagama, et kodanike õigused jääksid ELi ja Ühendkuningriigi suhetes peamiseks ühiseks prioriteediks, tagades selle, et kõik ELi ja Ühendkuningriigi kodanikud, kelle heaolu silmas pidades väljaastumisleping sõlmiti, saavad oma õigusi täielikult kasutada; võtab rahuloluga teadmiseks, et EL ja Ühendkuningriik uuendasid ühist kohustust täita väljaastumislepingut ja kõiki selle osasid täielikult, õigeaegselt ja usaldusväärselt; väljendab heameelt Ühendkuningriigi valitsuse seadusandliku meetme üle seoses õigusselgusega ELi kodanike jaoks, kellel on Ühendkuningriigis elavate ELi kodanike püsielanikuks registreerimise programmi kohaselt esialgne püsielaniku staatus, ning loodab, et see tagab kodanikele järgmise kahe aasta jooksul sujuva ülemineku ajutiselt residentsuselt alalisele residentsusele; juhib tähelepanu, et kodanike õigusi käsitlevate kokkulepete sõltumatu järelevalveasutus tegi ELi ja Ühendkuningriigi vahelise andmevahetuse kindlaks valdkonnana, mis võib põhjustada viivitusi Ühendkuningriigis elavate ELi kodanike püsielanikuks registreerimise programmi kohaste taotluste osas juhul, kui taotlusega seotud teave on liikmesriikide valduses; kutsub seetõttu komisjoni ja liikmesriikide ametiasutusi üles taotlustele kiiremini reageerima ning tagama parema teabevahetuse Ühendkuningriigi ning ELi ja Euroopa Majanduspiirkonna ja Euroopa Vabakaubanduse Assotsiatsiooni riikide vahel, et hoida ära viivitusi ja tagada kodanike jaoks sujuv taotlusprotsess;


</Amend>
<Amend>Muudatusettepanek		<NumAm>23</NumAm>
<DocAmend>Resolutsiooni ettepanek</DocAmend>
<Article>Punkt 36 v (uus)</Article>
	

	Resolutsiooni ettepanek
	Muudatusettepanek

	
	36v.	väljendab heameelt ühises seisukohas väljendatud ühise kohustuse üle luua noortekogemuste programm; on seisukohal, et selle osalised peaksid olema programmi üksikasjade väljatöötamisel ambitsioonikad nii selle ulatuse, viibimise kestuse kui ka hõlmatud tegevuste osas; soovitab sellega seoses tungivalt, et Ühendkuningriik näitaks sellega seoses üles avatust ettepanekutele, mille komisjon selles valdkonnas 2024. aastal esitas; on kindlalt veendunud, et noorte liikuvust käsitlev leping peab olema kaubandus- ja koostöölepingu tulevase läbivaatamise oluline osa;


</Amend>
<Amend>Muudatusettepanek		<NumAm>24</NumAm>
<DocAmend>Resolutsiooni ettepanek</DocAmend>
<Article>Punkt 36 w (uus)</Article>
	

	Resolutsiooni ettepanek
	Muudatusettepanek

	
	36w.	on seisukohal, et sellisel programmil on märkimisväärne potentsiaal inspireerida uut noorte eurooplaste ja brittide põlvkonda, edendades seaduslikku inimestevahelist suhtlust, mis põhineb ühistel demokraatlikel väärtustel, kultuurilisel mõistmisel ja vastastikusel usaldusel, ning et see võiks panna aluse pikaajalisele koostööle, sotsiaalsele ühtekuuluvusele ja tugevamatele riikidevahelistele võrgustikele noorte seas; julgustab ka mõlemat poolt kaaluma Ühendkuningriigi ja ELi vahelise liikuvuse hõlbustamist isegi väljaspool kavandatavat noortekogemuste programmi;


</Amend>
<Amend>Muudatusettepanek		<NumAm>25</NumAm>
<DocAmend>Resolutsiooni ettepanek</DocAmend>
<Article>Punkt 36 x (uus)</Article>
	

	Resolutsiooni ettepanek
	Muudatusettepanek

	
	36x.	rõhutab ettevõtjate lühiajalise liikuvuse tõhustatud korra võimalikku vastastikust kasu; nõustub komisjoniga selles, et Ühendkuningriigi sponsorsüsteem ELi teenuseosutajatele tööviisade andmiseks on liiga kohmakas ja koormav nii Ühendkuningriigi tööandjate kui ka ELi viisasaajate jaoks, ning kutsub Ühendkuningriiki üles kaubandus- ja koostöölepinguga hõlmatud teenuseosutajaid sponsorsüsteemi alt vabastama; kutsub Ühendkuningriiki üles jätkama kõigi vajalike meetmete võtmist, et võidelda Ühendkuningriigis elavate ELi kodanike diskrimineerimise vastu.



</Amend>
</RepeatBlock-Amend>






LISA: SISENDI DEKLARATSIOON
Vastavalt kodukorra I lisa artiklile 8 kinnitab arvamuse raportöör, et kasutas arvamuse koostamisel enne selle komisjonis vastuvõtmist oma arvamuses toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1]1 kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt: [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 


	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	

	

	

	2. Kolmandate riikide ametiasutuste, sealhulgas nende diplomaatiliste esinduste ja saatkondade esindajad

	Ühendkuningriigi ELi esindus

	

	



Eespool esitatud loetelu koostamise eest vastutab ainuisikuliselt arvamuse raportöör.

Kui loetelus on märgitud füüsiliste isikute nimi või ametikoht või mõlemad, kinnitab arvamuse raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.

